2013.gada 31.oktobrī Rīkojums Nr. 505

Rīgā (prot. Nr. 56 135.§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 58.punktu piešķirt Ministru kabineta Atzinības rakstu:

1.1. Latvijas Universitātes Fizikas un matemātikas fakultātes Fizikas nodaļas asociētajam profesoram Vjačeslavam Kaščejevam par izciliem sasniegumiem zinātnē;

1.2. Latviešu biedrības Īrijā priekšsēdētājai Ingunai Grietiņai-Bogdanovai par ieguldījumu latviešu kultūras dzīves veidošanā Īrijā;

1.3. akadēmiķim habilitētajam ekonomikas doktoram Oļģertam Krastiņam par nopelniem matemātiskās statistikas attīstībā, kā arī studentu un jauno zinātnieku sagatavošanā;

1.4. Valsts meža dienesta Meža pētīšanas stacijas direktoram dendrologam Edgaram Šmaukstelim par sasniegumiem mežzinātnes nozares attīstībā un aktīvu saimniecisko un sabiedrisko darbību;

1.5. Latvijas Tiesnešu mācību centra izpilddirektorei Solvitai Kalniņai-Caunei par ieguldījumu Latvijas tieslietu sistēmas attīstībā un attiecīgās jomas speciālistu profesionālajā apmācībā;

1.6. biedrības "Pēdas LV" valdes priekšsēdētājai Vitai Jaunzemei par ieguldījumu Lielās talkas kustības izveidē, ikgadējā Lielās talkas organizēšanā un vadīšanā, kā arī tīras vides apziņas un zaļa dzīvesveida popularizēšanā un sabiedrības saliedētības veicināšanā;

1.7. Saldus profesionālās vidusskolas direktoram Ojāram Garozam par mūža ieguldījumu izglītības attīstībā.

2. Ministru kabineta Atzinības rakstu V.Kaščejevam, O.Krastiņam un O.Garozam pasniedz izglītības un zinātnes ministrs Vjačeslavs Dombrovskis, I.Grietiņai-Bogdanovai – ārlietu ministrs Edgars Rinkēvičs, E.Šmaukstelim – zemkopības ministre Laimdota Straujuma, S.Kalniņai-Caunei – tieslietu ministrs, kultūras ministra pienākumu izpildītājs Jānis Bordāns, V.Jaunzemei – vides aizsardzības un reģionālās attīstības ministrs Edmunds Sprūdžs.

Ministru prezidents Valdis Dombrovskis

Labklājības ministre Ilze Viņķele